./data/phi0914/phi00145/phi0914.phi00145.perseus-lat1.xml
Titus Livius (Livy)
Sempronius tribunus plebis ferret et privatis de lege dicendi locus esset, ad suadendum, ut in re minime				dubia, haud quisquam procederet, Ser  Galba repente				processit et a tribunis postulavit, ut, quoniam hora iam octava diei esset, nec				satis temporis ad demonstrandum haberet, cur L Aemilium non iuberent triumphare, in posterum diem				differrent et mane eam rem agerent:  integro sibi				die ad causam eam orandam opus esse  cum tribuni dicere eo die, si quid vellet,				iuberent, in noctem rem dicendo extraxit referendo admonendoque exacta acerbe munia				militiae; plus laboris, plus periculi, quam desiderasset res, iniunctum;  contra in				praemiis, in honoribus omnia artata; militiamque, si talibus succedat ducibus, horridiorem asperioremque bellantibus eandem victoribus inopem atque inhonoratam				futuram  Macedonas in meliore fortuna quam milites Romanos esse   si frequentes postero die ad legem antiquandam adessent,				intellecturos potentis viros non omnia in ducis, aliquid et in militum manu esse 					 his vocibus incitati postero die milites tanta				frequentia Capitolium conpleverunt, ut aditus nulli praeterea ad suffragium ferendum				esset   intro vocatae primae tribus cum				antiquarent, concursus in Capitolium principum civitatis factus est indignum facinus				esse clamitantium, L Paulum tanti belli victorem despoliari triumpho:									obnoxios imperatores tradi licentiae atque avaritiae militari  iam nunc nimis saepe				per ambitionem peccari; quid, si domini milites imperatoribus imponatur? in						 Galbam pro se quisque probra				ingerere   tandem hoc tumultu sedato M Servilius, qui consul et magister equitum fuerat,				ut de integro eam rem agerent ab tribunis petere dicendique				sibi ad populum potestatem facerent   tribuni, cum				ad deliberandum secessissent, victi auctoritatibus principum de integro agere				coeperunt revocaturosque se easdem tribus pronuntiarunt, si M Servilius aliique privati, qui dicere vellent,				dixissent